6.pielikums

Nolikumam “Latvijas Zinātnes padomes atlases, līgumu slēgšanas un uzraudzības kārtība ar zinātniskajām institūcijām par Eiropas Savienības pētniecības un inovācijas pamatprogrammas “Apvārsnis Eiropa” Eiropas Pētniecības padomes projektu *(Starting Grant, Consolidator Grant, Advanced Grant*) virs kvalitātes sliekšņa novērtētu un finansējumu nesaņēmušu projektu pieteikumu kvalitātes uzlabošanu”

Līgums Nr. \_\_\_\_\_\_\_\_\_\_

**LĪGUMS**

**par finansiālā atbalsta piešķiršanu**

**virs kvalitātes sliekšņa novērtēta un finansējumu nesaņēmuša projekta [“*projekta nosaukums*”] ([projekta akronīms])** **pieteikuma kvalitātes uzlabošanu**

**Latvijas Zinātnes padome** (turpmāk – PADOME), kuras vārdā, pamatojoties uz Ministru kabineta 2020. gada 30. jūnija noteikumiem Nr. 408 “Latvijas Zinātnes padomes nolikums” [un 20\_\_\_\_.gada \_\_\_. \_\_\_\_\_\_\_\_\_rīkojumu Nr.\_\_\_\_\_\_par pārstāvības tiesībām] rīkojas tās [paraksta tiesīgās personas amats, **vārds, uzvārds**], no vienas puses, un

**[institūcijas nosaukums]** (turpmāk – PIETEICĒJS), kura/s vārdā saskaņā ar [statūti/nolikums/pilnvara vai cits dokuments] rīkojas tā/s [paraksta tiesīgās personas amats, **vārds, uzvārds**], no otras puses,turpmāk abi kopā – Puses, ņemot vērā

* *[aizpilda PADOME];*
* *[aizpilda PADOME];*
* *[aizpilda PADOME];*

noslēdz šādu līgumu (turpmāk – Līgums).

**1. LĪGUMA PRIEKŠMETS**

1.1. PADOME uzdod un PIETEICĒJS apņemas Līgumā noteiktajā kārtībā un Līguma 2.2. punktā norādītajos termiņos īstenot virs kvalitātes sliekšņa novērtēta un finansējumu nesaņēmuša projekta "[projekta nosaukums]" ([projekta akronīms]) pieteikuma kvalitātes uzlabošanu (turpmāk – Projekta pieteikuma uzlabošana), tajā skaitā izpildīt citas ar Projekta pieteikumu uzlabošanu Līgumā paredzētās saistības.

1.2. PIETEICĒJS īsteno Projekta pieteikumu uzlabošanu, ievērojot PADOMES 202[ ]. Gada [dd. mēnesis] lēmumu par apstiprināto finansiāla atbalsta pieteikumu par Projekta pieteikuma uzlabošanu un finansiāla atbalsta pieteikumu, kas ir Līguma neatņemama sastāvdaļa.

**2. LĪGUMA spēkā stāšanās TERMIŅŠ un projekta pieteikuma uzlabošanas un izmaksu attiecināmības periods**

2.1. Līgums stājas spēkā tā abpusējas parakstīšanas brīdī un ir spēkā līdz Pušu pilnīgai no tā izrietošo saistību izpildei.

2.2. Projekta pieteikuma uzlabošanu īsteno no 202[ ].gada [dd. mēnesis] līdz 202[ ].gada [dd. mēnesim] šādos posmos:

1.posms: 202[ ].gada [dd. mēnesis] – 202[ ]. gada [dd. mēnesis];

2.posms: 202[ ].gada [dd. mēnesis] – 202[ ]. gada [dd. mēnesis].

2.3. PIETEICĒJS sagatavo un iesniedz PADOMEI:

2.3.1. Projekta pieteikuma kvalitātes uzlabošanas darba uzdevumu plāns (turpmāk – Plāns) (Līguma 1. pielikums), kurā definēti PIETEICĒJA darba uzdevumi un darbu izpildes termiņi;

2.3.2. Projekta pieteikuma kvalitātes uzlabošanas izmaksu tāme (Līguma 2. pielikums) (turpmāk – Tāme).

2.4. Uz Līgumu ir attiecināmas Projekta pieteikuma uzlabošanas laikā radušās izmaksas, par kurām maksājumi veikti Līguma 2.2. punktā noteiktajos Projekta posmos.

2.5. Samaksa par plānā noteiktajiem darba uzdevumiem Projekta pieteikuma uzlabošanas posma pēdējā mēnesī un valsts sociālās apdrošināšanas obligātās iemaksas par šo mēnesi ir uzskatāmas par attiecināmām uz Projekta pieteikuma uzlabošanas posmu arī tajos gadījumos, ja maksājumi veikti ne vēlāk kā 10 darbdienas pēc Projekta pieteikuma uzlabošanas posma īstenošanas termiņa beigām.

**3. PROJEKTA PIETEIKUMA UZLABOŠANAS IZMAKSAS UN NORĒĶINU KĀRTĪBA**

3.1. Projekta pieteikuma uzlabošanas kopējās finansējums ir **[summa cipariem]** EUR([summa vārdiem]), un tās tiek finansētas no PADOMES projekta Nr. 1.1.1.5/1/24/I/001 “Atbalsts Latvijas dalībai starptautiskās pētniecības un inovācijas programmās” (turpmāk – projekts Nr. 1.1.1.5/1/24/I/001).

3.2. PADOME maksājumus Projekta pieteikuma uzlabošanas īstenošanai veic pa posmiem ar šādi plānotu projekta Nr. 1.1.1.5/1/24/I/001 finansējumu:

|  |  |  |
| --- | --- | --- |
| Posms | Posma finansējums, EUR | Avansa apmērs, EUR |
| 1.posms | [summa cipariem] | [summa cipariem] |
| 2.posms | [summa cipariem] | [summa cipariem] |

3.3. PADOME 10 darbdienu laikā pēc Līguma spēkā stāšanās uz PIETEICĒJA Līguma rekvizītos norādīto Valsts kases norēķinu kontu pārskaita avansa maksājumu līdz 30 procentu apmērā no Līguma 3.1. punktā noteiktā projekta pieteikuma uzlabošanai kopējā finansējuma.

**4. DARBU NODOŠANAS UN PIEŅEMŠANAS KĀRTĪBA**

4.1. PIETEICĒJS ne vēlāk kā 10 darbdienu laikā pēc Projekta 1. posma un 2. posma noslēguma dienas sagatavo un iesniedz PADOMĒ parakstītu maksājuma pieprasījumu (turpmāk – MP), pārskatu par projekta pieteikuma uzlabošanas darba uzdevumu plāna izpildi (turpmāk – Pārskats) un visu izdevumus pamatojošo dokumentu kopijas.

4.2. PADOME veic Līguma 4.1. punkta dokumentos iekļauto personas datu apstrādi tādā apjomā, kāds nepieciešams Projekta pieteikuma uzlabošanas īstenošanas uzraudzības un kontroles procesā.

4.3. Pamatojoties uz PIETEICĒJA iesniegto Pārskatu, MP un izdevumus pamatojošajiem dokumentiem un papildu informāciju (ja nepieciešams) par Projekta pieteikuma uzlabošanas posma īstenošanas gaitu, PADOME izvērtē finansējuma izlietojuma atbilstību. Veikto darbu izpildi PADOME izvērtē, pārbaudot Pārskatā norādīto informāciju par darbu izpildi, atbilstoši Plānā noteiktajiem darba uzdevumiem. Lai izvērtētu veikto darba uzdevumu atbilstību Projekta pieteikuma uzlabošanas posmā plānotajam, PADOME var pieaicināt neatkarīgu zinātnisko un/vai tautsaimniecības ekspertu.

4.4. PADOME veic samaksu PIETEICĒJAM 10  darbdienu laikā pēc 1. posma un 2. posmaPārskata un MP abpusējas saskaņošanas.

**5. PUŠU ATBILDĪBA, PIENĀKUMI UN TIESĪBAS**

5.1. Pildot no Līguma izrietošās saistības, Puses apņemas piemērot spēkā esošos Latvijas Republikas un Eiropas Savienības (turpmāk – ES) normatīvos aktus, kā arī citus Projekta pieteikuma uzlabošanas īstenošanai saistošos dokumentus un to grozījumus. Normatīvo aktu vai citu saistošo dokumentu nezināšana neatbrīvo no Līgumā paredzēto saistību izpildes pienākuma un noteiktās atbildības.

5.2. PIETEICĒJA pienākumi:

5.2.1. nodrošināt plānā noteikto darba uzdevumu sasniegšanu;

5.2.2. izmantot tādas profesionāli atzītas vai attiecīgajā nozarē vispārpieņemtas darbības, metodes un praksi, kas nodrošina Projekta pieteikuma uzlabošanas īstenošanu iespējami augstā kvalitātē;

5.2.3. nodrošināt, lai visā ar Projekta pieteikuma uzlabošanas īstenošanu saistītajā dokumentācijā (tajā skaitā līgumos, rīkojumos, rēķinos, citos līdzvērtīgos samaksu apliecinošos grāmatvedības dokumentos) būtu precīzi norādīta atsauce uz Projekta pieteikuma uzlabošanu;

5.2.4. nodrošināt, ka Projekta pieteikumu uzlabošanas ietvaros plānotās darbības un to izmaksas nepārklājas ar darbībām, kuras tiek finansētas citu Eiropas Savienības fondu aktivitāšu ietvaros;

5.2.5. noteikt un veikt posmā iesaistīto Projekta pieteikuma uzlabošanas izpildītāju atlīdzības likmes izmaiņas atbilstoši PIETEICĒJA iekšējiem normatīvajiem aktiem;

5.2.6. pēc PADOMES pieprasījuma iesniegt ar Projekta pieteikuma uzlabošanas īstenošanu saistītu papildu dokumentāciju un informāciju, tajā skaitā paskaidrojumus, precizējumus, kā arī citus dokumentus vai to kopijas;

5.2.7. nodrošināt ar Projekta pieteikuma uzlabošanas īstenošanu saistīto izdevumu grāmatvedības uzskaiti, ņemot vērā Latvijas Republikas normatīvo aktu prasības un grāmatvedības kārtošanas vispārīgos principus, kas nodrošina atsevišķu grāmatvedības uzskaiti un Pārskatu par Projekta pieteikuma uzlabošanas īstenošanu, lai varētu precīzi noteikt visus Projekta pieteikuma uzlabošanas finansējuma avotus un izdevumus, kas saistīti ar Projektu pieteikuma uzlabošanu un ir radušies Projekta pieteikuma uzlabošanu īstenošanas laikā. Projekta pieteikuma uzlabošanas izmaksām jābūt skaidri identificējamām, pārbaudāmām un nodalāmām no citām PIETEICĒJA izmaksām;

5.2.8. pēc pieprasījuma iesniegt vai uzrādīt Latvijas Republikas un ES kompetentai institūcijai vai tās pilnvarotai personai ar Projekta pieteikuma uzlabošanas īstenošanu saistīto dokumentāciju;

5.2.9. visus Projekta pieteikuma uzlabošanas īstenošanai nepieciešamos iepirkumus veikt atbilstoši publiskos iepirkumus regulējošo normatīvo aktu prasībām;

5.2.10. gadījumā, kad Projekta pieteikuma uzlabošanas ietvaros veicamā iepirkuma plānotā līgumcena nesasniedz normatīvajos aktos noteiktās līgumcenu robežas, no kurām jāpiemēro attiecīgie normatīvie akti, nodrošināt tirgus izpēti un tās dokumentēšanu;

5.2.11. līgumā noteiktajos termiņos PADOMĒ iesniegt MP un Pārskatu, kas publicētas PADOMES tīmekļa vietnē [www.lzp.gov.lv](http://www.lzp.gov.lv), un novērst MP un Pārskatā konstatētās nepilnības un trūkumus PADOMES noteiktajā termiņā;

5.2.12. pēc finansiāla atbalsta saņemšanas beigām iesniegt PADOMEI ne vēlāk kā piecu darbdienu laikā pēc iesniegšanas *Funding & Tenders* portālā apstiprinājumu no *Funding & Tenders* portāla ar laika zīmogu par uzlabotā projekta pieteikuma iesniegšanu.

5.2.13. nekavējoties rakstiski informēt PADOMI par apstākļiem, kas kavē un ierobežo, vai arī varētu kavēt un ierobežot Projekta pieteikuma uzlabošanas īstenošanu atbilstoši Līguma noteikumiem, par neatbilstībām, kā arī par jebkādiem citiem būtiskiem apstākļiem, kas ietekmē vai varētu ietekmēt no šī Līguma izrietošo saistību savlaicīgu un kvalitatīvu izpildi un par apstākļiem, kuru rezultātā samazinās Projekta pieteikuma uzlabošanas īstenošanas izmaksas.

5.3. PIETEICĒJAM ir tiesības atbilstoši Līguma noteikumiem saņemt Projekta pieteikuma uzlabošanas īstenošanai piešķirto finansējumu.

5.4. PADOMES pienākumi:

5.4.1. saskaņā ar Līguma noteikumiem veikt maksājumus PIETEICĒJAM par Projekta pieteikuma uzlabošanas īstenošanu;

5.4.2. publicēt Projekta pieteikuma uzlabošanas Pārskatu un MP veidlapas PADOMES tīmekļa vietnē [www.lzp.gov.lv](http://www.lzp.gov.lv);

5.4.3. izvērtēt PIETEICĒJA iesniegtos MP un Pārskata dokumentus, nepieciešamības gadījumā pieprasot papildu informāciju.

5.5. PADOMEI ir tiesības:

5.5.1. saistībā ar Projekta pieteikuma uzlabošanas īstenošanu pieprasīt PIETEICĒJAM papildu dokumentāciju un informāciju, tajā skaitā paskaidrojumus, precizējumus, kā arī citus dokumentus vai to kopijas;

5.5.2. neapstiprināt nepilnīgi sagatavotus MP un Pārskatu;

5.5.3. neapstiprināt PIETEICĒJA MP un Pārskatu, ja PIETEICĒJS nav iesniedzis PADOMES pieprasītos skaidrojumus vai izdevumus pamatojošos dokumentus;

5.5.4. samazināt Projekta pieteikuma uzlabošanai kopējo attiecināmo izmaksu apjomu atbilstoši faktiskajam attiecināmo izmaksu apjomam, ja PADOME vai cita uzraudzībā iesaistītā institūcija konstatē, ka Projekta pieteikuma uzlabošana nav īstenota, ir īstenota daļēji, novēloti vai nepietiekamā kvalitātē;

5.5.5. veikt ar Līguma izpildi saistītās dokumentācijas pārbaudi, kā arī jebkādas citas pārbaudes Projekta pieteikuma uzlabošanas īstenošanas laikā līdz pēdējā Projekta pieteikuma uzlabošanas MP apstiprināšanai.

**6. NEATBILSTOŠI VEIKTU IZDEVUMU ATGŪŠANA**

6.1. PADOMEI ir tiesības ieturēt finansējuma izmaksu no nākamā Projekta pieteikuma uzlabošanas posma īstenošanas summas, ja PIETEICĒJS kādā no iepriekšējiem Projekta pieteikuma uzlabošanas īstenošanas posmiem nav sasniedzis atbilstošu rezultātu vai ir pieļāvis Līguma, ES vai Latvijas Republikas normatīvo aktu pārkāpumus.

6.2. PADOME ir tiesīga atbilstoši Civillikuma noteikumiem piemērot vienpusēju ieskaitu starp vairākiem PIETEICĒJA īstenotajiem zinātniskās sadarbības projektiem, ja Puses savstarpēji ir izvērtējušas Projekta pieteikuma uzlabošanu, no kura ieskaitu PADOME vēlas piemērot, īstenošanas un rezultātu sasniegšanas riskus un savstarpēji konstatējušas, ka tas neapdraud attiecīgā Projekta pieteikuma uzlabošanas īstenošanu un rezultātu sasniegšanu. Par minēto izvērtējumu un konstatāciju tiek slēgta vienošanās starp Pusēm.

6.3. Ja nav iespējas piemērot Līguma 6.2. punktā minēto noteikumu par vienpusēju ieskaitu, PADOME un PIETEICĒJS slēdz vienošanos, kurā iekļauj neatbilstoši veikto izdevumu atmaksas termiņus un saistību pastiprinājumus atmaksas termiņu kavējuma gadījumā.

6.4. Ja nav iespējams veikt ieturējumu, veikt vienpusēju ieskaitu vai vienoties par neatbilstoši veikto izdevumu atmaksu, PADOME risina strīdu par neatbilstoši veikto izdevumu atmaksu ārējos normatīvos aktos noteiktajā kārtībā.

**7. NEPĀRVARAMĀ VARA**

7.1. Puses tiek atbrīvotas no atbildības par pilnīgu vai daļēju šī Līguma saistību neizpildi, ja to neizpilde ir nepārvaramas varas apstākļu, tai skaitā izmaiņu starptautiskajos līgumos, likumos, vietējo valsts vai pašvaldības vai starptautisko organizāciju/institūciju saistošajos noteikumos, valsts vai pašvaldības lēmumu, ugunsgrēku, dabas katastrofu, streiku, militāras agresijas, sacelšanās, un citu līdzīgu apstākļu, kuri nav atkarīgi no Puses, kas uz tiem atsaucas, gribas un nepakļaujas tā saprātīgai kontrolei, un nav izveidojušies kā Puses darbības vai bezdarbības tiešas vai netiešas sekas, rezultāts.

7.2. Ja kāda no Pusēm saskaras ar nepārvaramas varas apstākļiem, tai nekavējoties, bet ne vēlāk kā piecu darbdienu laikā, ir pienākums par to paziņot otrai Pusei, norādot radušos apstākļu raksturu, iespējamo ilgumu un paredzamās sekas. Puses vienojas par tālāko sadarbību.

7.3. Neviena no Pusēm nevar tikt vainota par no Līguma izrietošo saistību nepildīšanu, ja to izpildi kavē nepārvarama vara. Puses veic nepieciešamos pasākumus, lai samazinātu tās rezultātā nodarīto kaitējumu. Ja nepārvaramas varas gadījumā Pusēm bija iespējams veikt pasākumus kaitējuma samazināšanai, bet tās tos neveica, tad vainīgajai Pusei ir jāatlīdzina otrai Pusei radītais kaitējums.

**8. LĪGUMA GROZĪŠANA UN IZBEIGŠANA**

8.1. Pusēm ir tiesības grozīt Līgumu, par to savstarpēji vienojoties. Grozījumi Līgumā tiek noformēti rakstiski, kā vienošanās. Mutvārdos izteikti Līguma grozījumi nav spēkā.

8.2. Tiesības ierosināt Līguma grozījumus ir PIETEICĒJAM un PADOMEI.

8.3. Ja Līguma grozījumus ierosina PADOME, tā ne vēlāk kā 10 darbdienas pirms nepieciešamo Līguma grozījumu veikšanas un ne vēlāk kā 30 darbdienas pirms Projekta pieteikuma uzlabošanas vai Projekta pieteikuma uzlabošanas posma beigu termiņa informē PIETEICĒJU par nepieciešamību veikt grozījumus līgumā un nosūta PIETEICĒJAM vienošanās projektu par grozījumiem. Vienošanos paraksta abas Puses.

8.4. Ja Līguma grozījumus ierosina PIETEICĒJS, tas ne vēlāk kā 10 darbdienas pirms nepieciešamo Līguma grozījumu veikšanas un ne vēlāk kā 30 darbdienas pirms Projekta pieteikuma uzlabošanas vai Projekta pieteikuma uzlabošanu posma beigu termiņa iesniedz PADOMEI iesniegumu ar pamatojumu grozījumu nepieciešamībai.

8.5. Līguma grozījumi stājas spēkā ar dienu, kas noteikta Pušu abpusēji parakstītajā vienošanās par grozījumiem Līgumā.

8.6. PADOMEI ir tiesības vienpusēji izbeigt Līgumu šādos gadījumos:

8.6.1. PIETEICĒJS Līgumā noteiktajā termiņā nav iesniedzis Projekta pieteikumu, kā arī PADOMES papildus pieprasīto informāciju par Projekta pieteikuma uzlabošanas īstenošanas gaitu vai PIETEICĒJA iesniegtie dokumenti ir atzīti par neatbilstošiem;

8.6.2. netiek veikta Projekta pieteikuma uzlabošanas īstenošana atbilstoši Līguma noteikumiem;

8.6.3. PIETEICĒJS ir apzināti saistībā ar Projektu pieteikuma uzlabošanu sniedzis nepatiesu informāciju PADOMEI vai jebkurai citai kompetentai institūcijai;

8.6.4. PIETEICĒJS pārkāpj vai nepilda Līgumā, ES normatīvajos aktos un Latvijas Republikas normatīvajos aktos noteiktās prasības;

8.6.5. PIETEICĒJS nav nodrošinājis Projekta pieteikuma uzlabošanu finanšu vadību un kontroli, grāmatvedības uzskaiti, dokumentu uzglabāšanu un pieejamību atbilstoši Līguma noteikumiem tā īstenošanas laikā;

8.6.6. notiek izmaiņas PIETEICĒJS juridiskajā, finanšu, tehniskajā vai organizatoriskajā situācijā, kas var būtiski ietekmēt Līguma izpildi vai likt apšaubīt finansējuma piešķīruma pamatotību;

8.6.7. PIETEICĒJS ir veicis krāpšanas, korupcijas vai jebkādas citas pretlikumīgas darbības, un šādas darbības ir atzinušas kompetentas iestādes.

8.7. Ja iestājies kāds no Līguma 8.6. punktā minētajiem apstākļiem, PADOME rakstiski brīdina PIETEICĒJU un, ja tas ir iespējams, nosaka termiņu, kas nav mazāks par 10 darbdienām, konstatēto trūkumu novēršanai.

8.8. Ja PADOME saskaņā ar Līguma 8.6. punktu izbeidz Līgumu, PADOME nosūta PIETEICĒJAM attiecīgu rakstveida paziņojumu vai lēmumu, norādot datumu, ar kuru Līgums ir uzskatāms par izbeigtu, kā arī saistības, kas PIETEICĒJAM turpina būt saistošas pēc Līguma izbeigšanas.

**9. PAPILDU NOTEIKUMI**

9.1. Līguma noteikumi ir piemērojami, ciktāl ES un Latvijas Republikas normatīvie akti nenosaka citādi.

9.2. PIETEICĒJA kontaktpersona ir Projekta zinātniskais vadītājs [vārds uzvārds], kontakttālrunis [ ], e-pasta adrese [ ].

9.3. Visus strīdus, kas rodas saistībā ar Līgumu, Puses risina pārrunu ceļā. Ja Puses nespēj vienoties, strīdu izskata tiesa Latvijas Republikas normatīvajos aktos noteiktajā kārtībā.

9.4. Uz Līguma parakstīšanas dienu šādi Līguma pielikumi ir neatņemamas tā sastāvdaļas:

9.4.1. 1.pielikums “Projekta pieteikuma kvalitātes uzlabošanas darba uzdevumu plāns”;

9.4.2. 2.pielikums “Projekta pieteikuma kvalitātes uzlabošanas izmaksu tāme”.

9.5. Līgums ir sastādīts latviešu valodā uz [lappušu skaits cipariem] (lappušu skaits vārdiem) lappusēm, parakstīts ar drošu elektronisko parakstu un satur laika zīmogu.

**PUŠU REKVIZĪTI**

|  |  |
| --- | --- |
| **PADOME:** | **PIETEICĒJS:** |
| Juridiskā adrese:  Smilšu iela 8, Rīga, LV-1050 | Juridiskā adrese:  [ ], LV-[ ] |
| Reģ. Nr. 90000048222 | Reģ. Nr. [ ] |
| Konta Nr. LV97TREL215017203100B | Konta Nr.[ ] |
| **Valsts Kase** | **Valsts Kase** |
| TRELLV22 | TRELLV22 |
| [paraksttiesīgās personas amats]  [*vārds, uzvārds*] | [paraksttiesīgās personas amats]  [*vārds, uzvārds*] |